b'\n_START_ARTICLE_\nJean Hipollyte Flandrin\n_START_PARAGRAPH_\n\xc5\xbdanas Ipolitas Flandrinis (pranc. Jean Hipollyte Flandrin; 1809\xc2\xa0m. kovo 23 d.\xc2\xa0\xe2\x80\x93 1864\xc2\xa0m. kovo 21 d.)\xc2\xa0\xe2\x80\x93 XIX a. Pranc\xc5\xabzijos tapytojas. Jis i\xc5\xa1kilo 1836\xc2\xa0m. su paveikslu \xe2\x80\x9eJeune Homme Nu Assis au Bord de la Mer\xe2\x80\x9c (\xe2\x80\x9eNuogas jaunuolis s\xc4\x97dintis prie\xc5\xa1ais j\xc5\xabr\xc4\x85\xe2\x80\x9c), dabar eksponuojamas Luvre.\n_START_SECTION_\nJaunyst\xc4\x97\n_START_PARAGRAPH_\nNuo ankstyv\xc5\xb3 met\xc5\xb3 Flandrinis rod\xc4\x97 susidom\xc4\x97jim\xc4\x85 daile ir nuosekliai pl\xc4\x97tojo dailininko karjer\xc4\x85. Ta\xc4\x8diau jo t\xc4\x97vai buvo labiau link\xc4\x99 matyti s\xc5\xabn\xc5\xb3 verslininku, nors \xc5\xa1is tam netur\xc4\x97jo didel\xc4\x97s patirties ir tod\xc4\x97l buvo priverstas tapti miniati\xc5\xabr\xc5\xb3 dailininku._NEWLINE_\xc5\xbdanas Ipolitas Flandrinis buvo antrasis i\xc5\xa1 trij\xc5\xb3 s\xc5\xabn\xc5\xb3, kurie visi v\xc4\x97liau tapo \xc4\xafvairi\xc5\xb3 \xc5\xbeanr\xc5\xb3 dailininkais. Augustas, vyriausias brolis, praleido did\xc5\xbeiausi\xc4\x85 gyvenimo dal\xc4\xaf kaip profesorius Lione, kur v\xc4\x97liau ir mir\xc4\x97. Paulius, jauniausias brolis, buvo portretistas ir religini\xc5\xb3 siu\xc5\xbeet\xc5\xb3 tapytojas._NEWLINE_Ipolitas ir Paulius praleido kur\xc4\xaf laik\xc4\x85 Lione, taupydami pinigus kelionei \xc4\xaf Pary\xc5\xbei\xc5\xb3. \xc4\xae Pary\xc5\xbei\xc5\xb3 jie i\xc5\xa1vyko 1829\xc2\xa0m., kur ketino studijuoti Liudviko Hersento studijoje. Gal\xc5\xb3 gale, jie \xc4\xafsitvirtino Jean Auguste Dominique Ingres studijoje, kuris tapo ne tik j\xc5\xb3 mokytoju, bet ir draugu visam gyvenimui. Pirmiausia, Ipolitas gyveno kaip neturtingas dailininkas. Ta\xc4\x8diau 1832 m, jis laim\xc4\x97jo Prix de Rome (Romos priz\xc4\x85) u\xc5\xbe paveiksl\xc4\x85 \xe2\x80\x9eT\xc4\x97vas atpa\xc5\xbe\xc4\xafsta Tes\xc4\x97j\xc4\x85\xe2\x80\x9c. \xc5\xa0is presti\xc5\xbeinis meno apdovanojimas rei\xc5\xa1k\xc4\x97, kad jo daugiau neberibos skurd\xc5\xbeios gyvenimo s\xc4\x85lygos.\n_START_SECTION_\nMirtis\n_START_PARAGRAPH_\n1853\xc2\xa0m. Flandrinis buvo i\xc5\xa1rinktas \xc4\xaf Acad\xc3\xa9mie des Beaux-Arts. 1863\xc2\xa0m. d\xc4\x97l sunkaus darbo ir nesisaugojimo nuo ba\xc5\xbeny\xc4\x8diose esan\xc4\x8dios dr\xc4\x97gm\xc4\x97s ir traukos, pablog\xc4\x97jo dailininko sveikata ir jis buvo priverstas i\xc5\xa1vykti \xc4\xaf Italij\xc4\x85. 1864\xc2\xa0m. kovo 21 d. Flandrinis mir\xc4\x97 Romoje nuo raup\xc5\xb3.'